《春日》
宋代·刘知过

浓起香尘十里晴，晚来烟雨忽斜横。
花开花落清明候，山北山南杜宇声。
追念旧游浑是梦，退思良计不如耕。
人中喜有尔天释，时吐清文慰此情。

作者简介：宋台州天台人，字与机。未冠领乡荐。高宗绍兴二十一年中特科。监南岳庙。与弟刘知变俱以文名，尤工诗。贺允中尝题其诗曰“江东天籁”。